hotchpotch/miracl-hf-unified huggingface dataset:
Mikko Hyyrynen
Mikko Hyyrynen (s. 1. marraskuuta 1977 Lappeenranta) on suomalainen jalkapalloilija ja jalkapallovalmentaja. Hän on pelipaikaltaan hyökkääjä.
Hyyrynen aloitti Veikkausliiga-uransa FC Lahdessakaudella 2001, tehden ensiesiintymisensä 22. huhtikuuta 2001 Valkeakosken Hakaa vastaan pelatussa ottelussa. Lahdesta hän siirtyi vuonna 2002 Ykkösessä pelanneeseen TPS:aan, joka sittemmin tosin nousi kyseisen kauden päätteeksi Veikkausliigaan. Hyyrynen edusti TPS:aa viisi kautta ennen siirtymistään Myllykosken Palloon kaudeksi 2007. Sieltä matka jatkui kahdeksi kaudeksi FF Jaroon. Kausi 2008 oli maalien muodossa Hyyryselle menestyksekäs, sillä hän voitti Iltalehden leijonapörssin ja oli yhdellätoista maalillaan liigan kolmanneksi paras maalintekijä.
Hyyrynen siirtyi kaudeksi 2010 JJK:hon, jonka kanssa hän teki kahden vuoden sopimuksen marraskuussa 2009. Hän pelasi Jyväskylässä kaksi kautta ja saavutti sinä aikana yhden pronssimitalin vuonna 2011. Kaudeksi 2012 hän palasi jälleen Turun Palloseuraan, voittaen ensimmäisenä vuotenaan jälleen pronssia.
Hyyrynen on pelannut kaksi ottelua Suomen A-maajoukkueessa.
Vuonna 2013 Hyyrynen aloitti TPS:ssa pelaamisen ohella valmennustehtävissä, kun hän valmensi seuran yhteistyöseura Åbo IFK:ta Kakkosessa. Kaudeksi 2014 hän siirtyy TPS:n A-juniorien päävalmentajaksi.
Toimintokohtainen organisaatio
Toimintokohtainen organisaatio tai toiminto-organisaatio tai funktionaalinen organisaatio on organisaatiorakenne, jonka määräävät ne toiminnot, joita yrityksessä tai yhteisössä on olemassa. Sitä käytetään paljon muun muassa kauppaliikkeissä, varsinkin tavarataloissa, joissa jako eri toimintoihin tapahtuu luontevasti tuoteryhmittäin. Suuressa tavaratalossa tuotteiden löytäminen vaatisi asiakkaalta kohtuutonta vaivaa ellei tuotteita olisi järjestetty eri osastoihin ja osastoissa eri tuoteryhmiin.
Toimintokohtaisessa organisaatiossa toimijoilla on useampia suoria esimiehiä, joista jokainen vastaa oman erikoisalansa toiminnasta. Toimintokohtainen organisoituminen perustuu siis erikoistumiselle. Sen haittana ovat, että se suosii autoritaarista johtamistyyliä ja on muutosherkkyydeltään heikko. Tieto kulkee helposti vain ylhäältä alas, esimiehiltä alaisille, ja synergia eri toimintojen välillä on heikkoa. Päätöksenteko on keskitetty ylimmälle johdolle.
Toiminto-organisaatio juontaa juurensa 1900-luvun alun Henry Fordin ja Frederick Winslow Taylorin ajatuksiin, joiden keskiössä olivat mekanistinen lähestymistapa, yksityiskohtainen työnjako ja tehokas valvonta, joka korosti johdon kyvykkyyttä. Suomen julkisella sektorilla tämä organisaatiomalli alkoi yleistyä 1960-luvulla.
Matriisiorganisaatio on yhdistelmä linja- ja toimintokohtaisesta organisaatiomallista.
Fosfolipidi
Fosfolipidit ovat eräs lipidien alaluokka. Fosfolipideissä kolmihiilisen glyserolimolekyylin kahteen hiileen on esteröitynyt rasvahappo ja kolmanteen hiileen fosforihappo. Fosforihappoon on lisäksi esteröitynyt vielä toinen alkoholi, esimerkiksi aminoalkoholi koliini. Fosfolipidit ovat erittäin tärkeä rakennekomponentti biologisissa membraaneissa, esimerkiksi solukalvolla.
Fosfolipidimolekyylin rakenne saa aikaan tiettyjä ominaisuuksia, joilla on suuri merkitys sen toiminnalle. Rasvahappopään kaksi pitkää poolitonta hiiliketjua muodostavat molekyylin hydrofobisen eli vettähylkivän pään ja polaarinen fosfaattipää alkoholeineen puolestaan hydrofiilisen, joten molekyyli on näin ollen amfipaattinen. Fosfolipidin toinen pää siis on vesihakuinen ja toinen vesipakoinen. Tällainen rakenne saa aikaan sen, että vedessä ollessaan molekyylit muodostavat kaksoiskalvon, missä hydrofobiset päät ovat toisiaan vasten kalvon sisäpuolella ja hydrofiiliset fosfaattipäät kalvon ulkopuolella vesipitoisessa ympäristössä. Kalvon rakenteen pitävät paikallaan ei-kovalentit voimat, kuten hydrofobiset vuorovaikutukset ja van der Waalsin voimat.
Kilpailu
Kilpailu on tapahtuma, jossa kukin osanottaja pyrkii suoriutumaan jostain tehtävästä tai tavoitteesta paremmin kuin toiset osanottajat. Sanaa "kilpailu" käytetään muun muassa biokemian, talouden, ekologian, ekonomian, musiikin, politiikan ja urheilun alueella. Kilpailua voidaan käydä kahden tai useamman osapuolen välillä, kuten elämänmuotojen, järjestelmien, yksilöiden tai joukkueiden välillä.
Kilpailua käydään useista eri syistä, esimerkiksi luonnossa lajit kilpailevat olemassaolostaan ja liiketaloudessa yritykset kilpailevat asiakkaista. Joissakin kilpailuissa, kuten urheilussa, voittaja tai voittajat saavat palkintoja, kuten rahaa, kunniakirjoja, mitaleita tai pokaaleita.
Ardennes
Ardennes on Ranskan departementti numero 08. Koillis-Ranskassa sijaitseva departementti on saanut nimensä Ardennien vuoristoalueen mukaan, ja se kuuluu Champagne-Ardennen hallintoalueeseen. Ardennes on yksi Ranskan alkuperäisistä, 1790 perustetuista departementeista. Vuonna 2005 siellä eli noin 287 000 asukasta.
Ardennesia ympäröivät Ranskan departementit Meuse, Marne ja Aisne sekä pohjoisessa Belgia. Koska alue sijaitsee Ardennien ylängöllä, alueella on paljon tiheitä metsiä. Alueen tärkein joki on Maas.
Fotiino
Fotiino () on supersymmetristen teorioiden ennustama hypoteettinen hiukkanen. Fotiino on yksi gaugiinoista.
Fotiino voidaan jossain mielessä ajatella olevan fotonin supersymmetrinen kumppani eli ns. superpartneri, jonka spin on ½. Kenttien sekoittumisesta johtuen fotiino ei kuitenkaan ole samalla tavalla fysikaalinen hiukkanen kuin fotoni, mutta löyhästi ajatellen keveimmän neutraliinon voidaan ajatella vastaavan fotiinoa. Tässä kontekstissa fotiino on neutraali hiukkanen ja sitä pidetään ehdokkaana myös supersymmetrisen teorian kevyimmäksi hiukkaseksi (LSP), joka joissain malleissa on hajoamaton.
Tuusulan puolesta
Tuusulan puolesta ry (Tupu) on tuusulalainen 28. lokakuuta 2003 perustamiskokouksensa pitänyt yhdistys, joka osallistui kunnallisvaaleihin 2004 ja joka saavutti 14 valtuustopaikkaa. Yhdistyksen perustamisen motiivina oli kunnallisen päätöksenteon keskittyminen kahteen kunnanvaltuustoryhmään.
Academia Latinitati Fovendae
Academia Latinitati Fovendae on kansainvälinen, vuonna 1967 perustettu järjestö, jonka jäsenet ovat latinan opettajia ja tukijoita. Järjestön päätavoite on lisätä kiinnostusta latinaa ja sen opiskelua, latinankielistä kirjallisuutta ja Rooman kulttuuria kohtaan.
Järjestö on pitänyt vuodesta 1966 lähtien useita maailmankongresseja ympäri maailmaa. Elokuussa 1997 järjestö piti maailmankongressinsa Jyväskylässä.
Järjestön pääkonttori sijaitsee Roomassa.
Kevyin supersymmetrinen hiukkanen
Kevyin supersymmetrinen hiukkanen on geneerinen erityisnimitys hypoteettiselle hiukkaselle supersymmetrisissä teorioissa. Useimmiten hiukkaseen viitataan nimityksellä LSP (Lightest Supersymmetric Partner).
Nimensä mukaisesti LSP on kevyin supersymmetristen teorioiden ennustama hiukkanen. LSP saattaa muodostaa suurimman osan galakseissa havaitusta pimeän aineen massasta. Useimmissa supersymmetrisissä malleissa kevein supersymmetrinen hiukkanen on neutraliino, joka on sekoitus Z-bosonin, fotonin ja neutraalin Higgsin bosonin superpartnereista (zino, fotiino ja kaksi higgsiinoa).
Amelle Berrabah
Amelle Berrabah (s. 22. huhtikuuta 1984) on englantilaisen tyttöbändin Sugababesin uusin jäsen. Hän pääsi bändiin Mutya Buenan lähdetty siitä henkilökohtaisista syistä.
Ennen Sugababesiin liittymistä Amelle esiintyi siskonsa Samiyan kanssa duona nimeltä Boo2, silloin hän kutsui itseään Emmaksi.
Amellesta tuli kolmas Sugababe joulukuussa 2005. Hänen ensimmäinen singlensä bändin kanssa oli uudelleenäänitys kappaleesta "Red Dress". Sugababes julkaisi Amellen liittymisen jälkeen neljännen albuminsa "Taller In More Ways" uudelleen uusilla kuvilla varustettuna ja Amellen kanssa kolme raitaa ("Red Dress", "Follow Me Home" ja "Gotta Be You") uudelleen levytettynä. Lisäksi uudelleenjulkaisulla oli uusi kappale, "Now You're Gone", jonka Amelle kirjoitti yhdessä Sugababesin jäsenten Keisha Buchananin ja Heidi Rangen kanssa. Seuraava single, jolla Amelle oli mukana oli kesäkuussa 2006 julkaistu "Follow Me Home".
Sugababes julkaisi marraskuussa 2006 kokoelmalevyn (Overloaded: The Singles Collection), jolla Amelle oli mukana kolmella raidalla.
Joulukuussa 2007 Sugababes julkaisi viidennen kokopitkän albumin "Change" jonka ensimmäinen single "About You Now" nousi heti brittilistan kärkeen. Levyn toisena singlenä on julkaistu nimibiisi "Change".
Turun Tähtituotanto
Turun Tähtituotanto Oy on levykustannukseen ja ohjelmapalvelujen tuottamiseen erikoistunut yhtiö, jonka on perustivat turkulaiset Ari Hakulinen ja Rauno Lepistö vuonna 1989 Anneli Saariston "La Dolce Vita" -projektia varten. Vuonna 1999 julkaistiin ensimmäinen Sointu juhlalevysarjan ensimmäinen osa, jolla on vanhoja Sointu-levymerkin savikiekkoja. Myös jokavuotisen Sointu-konsertin järjestäminen uudenvuodenaattona Turussa kuuluu asiaan.
Turun Tähtituotanto tekee laajaa yhteistyötä Artie Musicin kanssa.
Bob Francis
Bob Francis (s. 5. joulukuuta 1958 North Battleford, Saskatoon, Kanada) on kanadalainen jääkiekkoilija ja jääkiekkovalmentaja.
Pelaajaurallaan Francis pelasi 244 ottelua IHL-liigassa ja 14 peliä NHL:ssä Detroit Red Wingsissä.
NHL:ssä Francis toimi Boston Bruinsin apuvalmentajana vuosina 1997–1999 ja Phoenix Coyotesin päävalmentajana vuosina 1999–2004. Vuonna 2002 hänet valittiin NHL:n vuoden valmentajaksi. Vuonna 2006 hän teki kahden vuoden sopimuksen SM-liigaseura HIFK:n kanssa, mutta sai potkut jo joulukuussa 2006. Potkujen syynä oli Francisin alkoholin käyttö.
Espoon Sitoutumattomat
Espoon Sitoutumattomat on Espoon kunnallispolitiikassa vaikuttava ryhmittymä, joka on koonnut yhteen sitoutumattomia ja pienten puolueiden toimijoita. Enimmillään sitoutumattomat ovat saaneet Espoon kaupunginvaltuustoon viisi edustajaa ensimmäisissä vaaleissaan 1992.
Vuosina 2001–2008 Espoon sitoutumattomien ryhmässä vaikutti Perussuomalaisten puheenjohtaja Timo Soini. Kunnallisvaaleissa 2008 Perussuomalaiset asettivat oman listansa eikä erillistä sitoutumattomien listaa muodostettu. Perussuomalaisten listalla olleista 21:stä Espoon Sitoutumattomien ehdokkaasta valittiin valtuustoon kaksi. Keväällä 2012 yhdistyksen hallitus hylkäsi esityksen yhteisestä listasta Perussuomalaisten kanssa tulevissa vaaleissa. Valtuutettu Kurt Byman ajoi kuitenkin yhteistyölinjaa, ja vei sen läpi, jolloin puheenjohtaja Mikko Björklund ja toinen hallituksen jäsen erosivat tehtävistään.
Mike Ness
Mike Ness (oik. Michael James Ness, s. 3. huhtikuuta 1962 Stoneham, Massachusetts) on yhdysvaltalainen muusikko ja Social Distortionin kitaristi, laulaja, pääasiallinen kappaleiden kirjoittaja sekä ainoa alkuperäisjäsen.
Nessin sooloalbumit poikkeavat kantri- ja perusrock-musiikillaan paljon Social Distortionin musiikista. Sooloalbumit julkaistiin puolen vuoden välein. Aluvuosina hän soitti Gibson SG kitaraa, nykyään Mike soittaa Gibson Les Paul kitaraa, jossa on "Orange County" teksti.
Cat 1 (albumi)
Cat #1 on yhdysvaltalaisen, KISS-yhtyeestä tunnetuksi tulleen Peter Crissin vuonna 1994 julkaistu albumi. Myös KISS-yhtyeestä tunnettu Ace Frehley vierailee levyllä soittaen soolokitaraa kappaleissa "Bad Attitude", "Walk The Line" ja "Blue Moon Over Brooklyn".
Hemidesmosomi
Hemidesmosomi eli puolidesmosomi on mekanismi, joka liittää epiteelin tyvisolukerrosta alla olevaan tyvikalvoon.
Epiteelisolun soluliman puolella hemidesmosomin rakenne muistuttaa desmosomia: epiteelisolun solukalvoon liittyy selvä liitosproteiinien muodostama paksunnos, johon solun tukirangan keratiinin muodostamat välikokoiset säikeet kiinnittyvät. Vaikka hemidesmosomit kytkeytyvät desmosomien tapaan solun tukirankaan, niissä ei ole desmosomeille tyypillisiä molekyylejä, kuten desmoplakiineja ja desmogleiineja. Solukalvon lävistävä ja tyvikalvoon kiinnittyvä proteiini on hemidesmosomissa integriini-niminen transmembraaniproteiini. Solun sisällä alfa4-integriini kiinnittyy keratiinifilamentteihin plektiini-nimisen proteiinin välityksellä ja tyvikalvolla beta6alfa4-integriini tyvikalvon rakenneproteiiniin, laminiiniin. Näin syntyy mekaanisesti kestävä sidos. Integriinit mahdollistavat myös viestinvälityksen esimerkiksi solunjakaantumisen, erilaistumisen tai apoptoosin yhteydessä.
Toinen hemidesmosomin rakenteen kannalta tärkeä kalvoproteiini on tyypin XVII kollageeni (bullous pemfigoidi-antigeeni 180, eli BP180). Se kiinnittyy solun sisällä keratiineihin BP230-nimisen proteiinin välityksellä.
Tauteja, joiden syynä on DNA-muutokset hemidesmosoia muodostavien proteiinien geenien kohdalla, kutsutaan epidermolysis bullosa -tautiryhmäksi. Jos yksilönkehityksen aikana tapahtuu synnynnäinen mutaatio missä tahansa hemidesmosomia muodostavassa proteiinissa, se johtaa taipumukseen muodostaa ihoon rakkuloita. Samoin vaikuttavat näitä proteiineja vastaan muodostuvat autovasta-aineet.
Si Monumentum Requires, Circumspice
Si Monumentum Requires, Circumspice on ranskalaisen black metal -yhtyeen Deathspell Omegan kolmas studioalbumi. Se on yhtyeen ensimmäinen avantgardempi ja progressiivisempi julkaisu, jollaista tyyliä yhtye on noudattanut kyseisestä levystä lähtien. Albumin sanoituksetkin ovat hyvin teologisia, toisin kuin suurimmalla osalla muista black metal -yhtyeistä, joiden sanoitukset ovat sanomaltaan selvästi suoraviivaisempia.
Kappale "Drink the Devil's Blood" on uudelleenäänitetty versio debyytin "Infernal Battles" kappaleesta.
Demetrios
Demetrios () on kreikkalainen nimi, joka voi viitata seuraaviin henkilöihin:
Led Zeppelin BBC Sessions
Led Zeppelin BBC Sessions on rockyhtye Led Zeppelinin vuonna 1997 julkaistu live-kokoelma, joka sisältää radioyhtiö BBC:n musiikkiohjelmia varten äänitettyjä yhtyeen esiintymisiä vuosilta 1969–1971.
Muotoilija (AMK)
Muotoilija (AMK) on kulttuurialan ammattikorkeakoulututkinnon tutkintonimike. Tutkinnon laajuus on 240 opintopistettä. Tutkinto suoritetaan muotoilun koulutusohjelmassa, ja opinnot kestävät 4 vuotta. Muotoilun koulutusohjelmassa yhdistyvät käsi- ja taideteollisuus, teollinen muotoilu ja käsityö. Koulutusohjelman suuntautumisvaihtoehdot ja painotukset vaihtelevat eri ammattikorkeakouluissa.
Muotoilijat työskentelevät yleensä taideteollisuudessa ja kulttuurielämän palveluksessa. Tyypillisiä työtehtäviä ovat tuotesuunnittelu, tuotteiden valmistus ja markkinointi sekä asiantuntija- ja esimiestehtävät. Koulutus antaa myös valmiudet itsenäisenä yrittäjänä toimimiseen.
Lupe Fiasco
Lupe Fiasco (oikealta nimeltään Wasalu Muhammad Jaco, s. 16. helmikuuta 1982 Chicago, Illinois) on yhdysvaltalainen hip hop -artisti. Hänen esikoisalbuminsa "Lupe Fiasco's Food & Liquor" oli ehdolla Grammy-palkinnon saajaksi kolmessa sarjassa.
Lupe kasvoi Chicagossa ja hän oli nuorin yhdeksänlapsisen perheensä lapsista. Hän aloitti rapmusiikin tekemisen ollessaan kahdeksannella luokalla, jolloin hän oli 17-vuotias. Kasvaessaan hän sai lempinimen Lu, joka on viimeinen tavu hänen ensimmäisestä etunimestään. Lupe-lempinimen hän otti high school -aikaisen ystävänsä nimestä.
Epic Records hankki Lupe Fiascon ryhmään Da Pak. Soolouralleen hänet hankki Artista Records. Vähän ajan päästä Lupe vieraili Tha Raynen singleillä "Kiss Me" ja "Didn't You Know". Lupe julkaisi myös monia mixtapeja. Vuonna 2004 Atlantic Records hankki Lupe Fiascon Artista Recordsin tehtyä konkurssin.
Rap-muusikko ja Def Jam Recordingsin omistaja Jay-Z ehdotti Lupelle, että hän tulisi levy-yhtiö Roc-A-Fellaan kahden albumin ajaksi (The Blueprint ja The Black Album), mutta Lupe kieltäytyi, koska hän oli juuri aloittanut 1st & 15th -levy-yhtiön alaisena. Vuonna 2006 hän julkaisi singlen "Kick, Push". 19. syyskuuta 2006 hän julkaisi ensimmäisen kaupallisen albuminsa "Lupe Fiasco's Food & Liquor". Samana vuonna Lupe äänestettiin CQ-lehdessä "Break Out Man of the Yeariksi". Hän kuuluu myös Childs Rebel Soldier (CRS) -nimiseen yhtyeeseen. CRS:ään kuuluu Lupen lisäksi rap-muusikot Kanye West ja Pharrell Williams.
Lupe Fiasco julkaisi toisen studioalbuminsa "Lupe Fiasco's The Cool" 18. joulukuuta 2007. Se sijoittui ilmestymisviikollaan sijalle 15 Billboard 200 -listalla ja myi 143 407 kappaletta. Seuraavalla viikolla albumi nousi sijalle 14. Albumin hitiksi muodostui singlenä julkaistu "Superstar". Se muun muassa sijoittui Billboard Hot 100 -listalla kymmenenneksi. Singlellä vierailee folkmuusikko Matthew Santos. Albumin muut singlet olivat "Hip Hop Saved My Life" ja "Paris, Tokyo".
8. maaliskuuta 2011 julkaistiin Lupe Fiascon kolmas studioalbumi "Lasers". Albumilta on julkaistu tähän asti singlet "The Show Goes On" ja "Words I Never Said".
Tammikuussa 2006 Reebok pyysi Lupea mainostamaan "O.G" kenkää.
Lupe Fiasco on avoin islaminuskostaan:
Fiasco sanoo: "No, synnyin muslimiksi, joten islamilla on osa elämässäni ja kaikessa, mitä teen, tiettyyn rajaan asti. En ole islamin "julistepoika"... Minulla on virheeni ja sellaista, joten en oikeastaan pidä kaikkea sitä hihassani... En mene klubeille, en juo, en polta, tiedätkö minun koko - koko bändäri-tilanne on pysäytetty."
Jussi Eskola
Jussi Eskola (s. 1973) on suomalainen vapaa urheilutoimittaja, valokuvaaja ja kirjailija. Jalkapalloon sekä kirjoittamisessa että valokuvauksessa erikoistunut Eskola on kirjoittanut sekä yksin että yhdessä muiden asiantuntijoiden kanssa useita jalkapalloa käsitteleviä teoksia. Hän on toiminut myös kääntäjänä, hän on kääntänyt Alex Bellosin kirjoittaman kirjan "Futebol - Brasilialainen elämantapa" englannista suomeksi (alkuteos "Futebol - The Brasilian Way of Life"). Suomesta löytyy myös samana vuonna syntynyt toinen samanniminen urheilutoimittaja. Hän puolestaan työskentelee Yleisradiossa.
Demetrios Mirhanvuodattaja
Suurmarttyyri Demetrios Mirhanvuodattaja ("Thessalonikalainen", ) vaikutti Kreikassa 200-luvun lopussa ja 300-luvun alussa. Hän kuoli keisari Galeriuksen (305–311) aikana.
Demetrios kohosi sotilaana sotajoukkojen komentajaksi ja Kreikan prokonsuliksi. Ilmiannon vuoksi Demetrios joutui kristittynä vangituksi ja heitettiin vankilaan. Vuonna 306 sotilaat tappoivat Demetrioksen pistämällä keihään hänen sydämeensä.
Pyhä Demetrios on Thessalonikin kaupungin suojeluspyhä ja hänen muistoaan kunnioitetaan kaupungissa monin tavoin. Kaupungissa sijaitsee Pyhän Demetrioksen kirkko, jossa säilytetään hänen pyhäinjäännöksiään. Ortodoksinen kirkko kunnioittaa pyhän Demetrioksen muistoa vuosittain lokakuun 26. päivänä.
Humus
Humus (lat. = maa, maaperä) eli "mullas" tai humusaineet on tummaa, eloperäistä eli orgaanista ainetta. Humusaineet esiintyvät vedessä liukoisena, kolloideina sekä kiinteässä muodossa. Humusaineet jaetaan yleensä kolmeen osaan: humushappoihin, fulvohappoihin ja humiineihin. Humus muodostuu eloperäisten ainesten maatumisesta ja kasvien muuttumisesta kangasturpeeksi. Humusta syntyy esimerkiksi kompostoinnista. Humusta esiintyy myös soiden läheisten järvien ja jokien vedessä, kun humus huuhtoutuu joen mukana järveen ja värjää veden tummanruskeaksi. Soilta tuleva humuksen värjäämä vesi on kuitenkin kirkasta, toisin kuin savialueiden järvien vesi, joka on sameaa ja vaaleamman ruskeaa. 
Suomen järvistä valtaosa on humuspitoisia.
Common
Lonnie Rashid Lynn, Jr. (s. 13. maaliskuuta 1972), taiteilijanimeltään Common (aikaisemmin Common Sense), on yhdysvaltalainen rap-artisti. Chicagosta kotoisin oleva Common on tehnyt levyjä vuodesta 1992 lähtien. Hänen sanoituksensa keskittyvät enimmäkseen rakkauteen ja henkisiin aiheisiin.
Common tuli tunnetuksi vuoden 2000 albumillaan "Like Water For Chocolate", joka oli suuri kriitikoiden suosikki ja nosti häntä lähemmäs musiikin valtavirtaa. Vuoden 2002 "Eletric Circus" ei ollut odotettu menestys ja se myi huomattavasti vähemmän kuin aikaisempi albumi.
Common siirtyi hyvän ystävänsä Kanye Westin levy-yhtiöön GOOD Music, jolla hän julkaisi albumin "Be", joka on hänen myydyin albuminsa Yhdysvalloissa. Kyseiseltä albumilta nousivat hiteiksi singlet "Go!" ja "Testify" ja Commonista tuli suosittu artisti kotimaassaan. Vuonna 2006 julkaistiin ainoastaan singlejulkaisuna kappale "A Dream", joka lainaa Martin Luther Kingin kuuluisaa puhetta "I Have a Dream". Kappaleessa oli mukana The Black Eyed Peasista tuttu will.i.am. Siitä tehtiin myös musiikkivideo.
Vuonna 2007 julkaistiin myös menestyksekäs albumi "Finding Forever". Albumi oli hänen ensimmäinen, joka nousi Yhdysvaltojen albumilistan ykköseksi. Albumilta hiteiksi nousivat "Drivin' Me Wild" (mukana Lily Allen) ja "The Game" kotimaassaan, mutta esimerkiksi Euroopassa kyseinen albumi ei saanut samanlaista vastakaikua kun Yhdysvalloissa. Saman vuoden lopulla julkaistiin kokoelma "", joka sisälsi materiaalia kolmelta ensimmäiseltä albumilta.
Syyskuussa 2008 julkaistiin albumi "Universal Mind Control" (aikasemmin Invincible Summer), joka sisältää Commonin mukaan enemmän iloisia ja hyvin kesäisiä teemoja vanhan pohtivamman lyriikan sijaan.
Vuonna 2011 Common toimi ääninäyttelijänä "Happy Feet 2" -elokuvassa antaen äänensä Seymour-hahmolle. Hän on tehnyt äänirooleja myös muun muassa "" -videopeliin sekä "Game Over" -nimiseen televisiosarjaan.
GOOD Music
G.O.O.D. Music on Kanye Westin perustama levy-yhtiö, jossa ovat mm. John Legend ja Big Sean.
Oona
Oona on alun perin irlantilainen naisen etunimi, joka pohjautuu muinaisirlantilaiseen nimeen Oonagh (engl. Una). Nimen on selitetty johtuvan iirin kielen sanasta "uan", joka merkitsee karitsaa. Muoto Oona on käytössä harvinaisena englantilaisella kielialueella. Samaa alkuperää on ilmeisesti myös nimi Ona, joka tosin voi pohjautua myös ona-päätteisiin nimiin, kuten Fionaan. Vanhastaan tunnettu oli yhdysvaltalainen näyttelijä Oona Chaplin. Suomessa nimi oli vielä 1970-luvulla varsin harvinainen, mutta on myöhemmin voimakkaasti yleistynyt. Vuoden 2017 loppuun mennessä se on Suomessa annettu noin 7 916 naiselle ja alle 10 miehelle. Suomessa Oonan nimipäivä on 21. tammikuuta.
Pekka Franck
Pekka Franck on suomalainen vapaa urheilutoimittaja, joka on toiminut pitkään urheilulehti IS Veikkaajan kirjeenvaihtajana Saksassa, jossa hän on asunut toistakymmentä vuotta. Vuodesta 2002 lähtien hän on toiminut myös Ilta-Sanomien urheiluliitteen IS Urheilun avustajana.
Franck kirjoitti yhdessä Jussi Eskolan ja Mauri Forsblomin kanssa jalkapallon vuoden 2006 MM-kisoista kirjan "Saksa 2006 - Jalkapallon MM-kisat". Turnauksen aikana hän toimi televisiokanava MTV3:n kisareportterina.
W. Somerset Maugham
William Somerset Maugham [mɔːm] (25. tammikuuta 1874 Pariisi, Ranska – 16. joulukuuta 1965 Nizza, Ranska) oli englantilainen näytelmäkirjailija, kirjailija ja novellisti, 1930-luvun tunnetuimpia länsimaisia kirjailijoita ja tiettävästi myös suurituloisimpia.
Maughamin isä oli juristi, ja hän hoiti Pariisissa Britannian suurlähetystön oikeudellisia asioita. Myös isoisä oli juristi, ja pojan oletettiin seuraavan heidän jälkiään. Näin ei kuitenkaan käynyt, mutta hänen vanhempi veljensä loi uran lakimiehenä. Maughamin äiti sairasti tuberkuloosia, johon tuolloin määrättiin yhdeksi lääkkeeksi lapsen synnyttäminen. Lääke ei kuitenkaan tehonnut vaan äiti kuoli 41-vuotiaana synnytettyään kuolleen lapsen. Äidin kuolema oli Maughamille elinikäinen trauma, ja hän piti äidin kuvaa yöpöydällä kuolemaansa saakka.
Pian kuoli isäkin, ja poika lähetettiin Britanniaan sukulaisten hoiviin. Tylyt sukulaiset ja kolkko sisäoppilaitoselämä saivat Maughamin änkyttämään, mikä vaivasi häntä ajoittain koko loppuelämän. Kun Maugham ei suostunut lakimiehen uralle eikä änkyttäjästä ollut valtion eikä kirkon virkoihin, hänet saatiin taivutelluksi lääketieteen opintojen pariin viideksi vuodeksi.
Jo opiskellessaan Heidelbergissa Saksassa Maugham oli kirjoittanut kirjan, ja nyt hän sai valmiiksi toisen, "Liza of Lambeth" (1897). Kirjan saama menestys sekä kriitikkojen että lukijoiden parissa saivat hänet hylkäämään lääketieteen ja aloittamaan 65 vuotta kestäneen kirjailijanuransa. Hän tosin valmistui lääkäriksi, mutta ei harjoittanut lääkärintointa päivääkään.
Seuraava menestys oli näytelmä "Lady Frederick" ja sen jälkeen menestys seurasi toistaan. Maugham oli biseksuaali, mutta suhteesta naimisissa olleeseen Syrie Wellcomeen syntyi 1915 tytär Liza. Wellcomen mies otti avioeron, minkä jälkeen Maugham ja Wellcome avioituivat 1917. Myrskyisä avioliitto päättyi eroon kymmenkunta vuotta myöhemmin.
Maugham osti 1928 Ranskan Rivieralta Villa Mauresque -nimisen huvilan, josta tuli hänen kotinsa melkein koko loppuelämäksi ja ajan merkittävimpiin kuuluva kirjallinen salonki. Toisen maailmansodan ajan hän vietti Yhdysvalloissa, mutta palasi Eurooppaan kumppaninsa Gerald Haxtonin kuoltua ja muutti Ranskaan huvilalleen 1946.
Maugham julkaisi romaaneja, novelleja ja näytelmiä, joita on suomennettu ja esitetty suomeksi.Maughamin näytelmää "The Sacred Flame" on esitetty suomeksi nimellä "Pyhä liekki". Näytelmä "The Breadwinner" tunnetaan nimillä "Hyvästi perhe" ja "Leivänhankkija", näytelmä "The Letter" nimillä "Kirje" ja "Kirjeen salaisuus". Näytelmä "Sheppey" on suomennettu nimellä "Päävoitto" ja "The Rain" nimillä "Sade" ja "Sadie Thompson". Näytelmää "East of Suez" on esitetty nimillä "Suezin itäpuolella" ja "Suezista itään". "The Constant Wife" tunnetaan nimellä "Viisas aviovaimo". Lisäksi Maughamin näytelmistä on esitetty suomennettuina alkuperäisnimillään "Caroline" ja "Lady Frederick".
Tietoyhteiskuntaneuvosto
Tietoyhteiskuntaneuvosto oli Suomen valtioneuvoston 4. syyskuuta 2003 asettama määräaikainen elin, joka toimi Matti Vanhasen ensimmäisen hallituskauden loppuun vuoteen 2007. Tietoyhteiskuntaneuvoston asettamisesta sovittiin Vanhasen hallitusohjelmassa ja se korvasi aikaisemman tietoyhteiskunta-asiain neuvottelukunnan. Neuvoston puheenjohtajana toimi pääministeri Matti Vanhanen.
Valtioneuvoston jäsenistä neuvostoon kuuluivat myös varapuheenjohtajana toiminut liikenne- ja viestintäministeri Susanna Huovinen, puolustusministeri Seppo Kääriäinen, toinen valtiovarainministeri Ulla-Maj Wideroos ja opetusministeri Antti Kalliomäki. Muut jäsenet edustivat laajasti hallinnon, elinkeinoelämän ja järjestöjen eri osapuolia.
Neuvoston tehtävänä oli toimia tietoyhteiskunnan kehittämistä ohjaavana neuvottelu- ja koordinointielimenä sekä valtion eri hallinnonalojen välillä että hallinnon, järjestöjen ja elinkeinoelämän kesken. Sen tehtävänä oli erityisesti:
Tietoyhteiskuntaneuvoston sihteeristö työsti vuotuisen raportin valtioneuvostolle Suomen tietoyhteiskuntakehityksestä yhdessä neuvoston jaostojen kanssa sekä toimi tiedonvaihdon kanavana neuvoston eri jaostojen välillä. Pääsihteerinä toimi ohjelmajohtaja Katrina Harjuhahto-Madetoja valtioneuvoston kansliasta.
FlightGear
FlightGear Flight Simulator (käyttökielessä FlightGear ja lyhennettynä FGFS) on vapaan ohjelmiston lentosimulaattori. Se on saatavana muun muassa Windowsille, Linuxille ja Mac OS X:lle. Simulaattorin pelimoottori on SimGear. Simulaattori tukee moninpeliä, ja siihen on mallinnettu koko maapallon maisema.
Projekti aloitettiin vuonna 1996, mutta simulaattoria on kehitetty aktiivisesti vuodesta 1997 lähtien. Tällöin julkaistiin ensimmäinen versio. Simulaattorin uusin julkaisu on versio 3.4.
Edellisissä versioissa keskityttiin ennen kaikkea kaupunkien todentuntuisemmaksi tekemiseen, esimerkiksi korostamalla kaupunkien erilaisuuksia, tuomalla yöaikaan valot talojen ikkunoihin ja kehittämällä uusia talotyyppejä. Lisäksi lentokenttien kiitorataopasteet on muutettu kolmiulotteisiksi ja peliin on tehty lukuisia muita pieniä parannuksia. Edellisessä versiossa oli muun muassa kehittyneemmät säätehosteet, nopeammat latausajat ja merkittäviä parannuksia graafiseen käyttöliittymään ja käytettävyyteen.
FlightGearin lähdekoodin lisenssi on GNU General Public License.Muun muassa seuraavat lentokoneet löytyvät mallinnettuina FlightGeariin:
http://mirrors.ibiblio.org/flightgear/ftp/Aircraft/
Mara Salvatrucha
Mara Salvatrucha (tunnetaan myös nimellä MS-13) on Keski-Amerikassa ja Yhdysvalloissa vaikuttava rikollisjengi, "mara". Se oli yksi 2000-luvun vaarallisimmista jengeistä ja se tunnetaan vaikutusvaltaisena ja väkivaltaisena katujenginä. Tunnusomaisia piirteitä sille ovat jäsenten tatuoidut jengisymbolit ja oma viittomakieli. Tatuoinneista yleisimpiä ovat merkinnät ""MS"", ""Salvatrucha"" ja ""Devil Horns"".
Sinaloan kartelli on käyttänyt väkivallastaan tunnettuja MS-13-jäseniä omassa huumesodassaan Los Zetasia vastaan.
Mara Salvatrucha syntyi 1980-luvulla Los Angelesissa El Salvadorista tulleiden maahanmuuttajien perustamana. Jengi levisi nopeasti Los Angelesista ympäri Yhdysvaltoja, Kanadaa, Meksikoa ja Keski-Amerikkaa.
Maran rikollistoimintaan kuuluu varkaudet, ihmiskauppa, kiristäminen, laiton maahanmuutto, murhat, prostituutio, petokset, pahoinpitelyt, kidnappaukset sekä aseiden salakuljetus.
He käyttävät käsiaseita ja puukkoja aivan kuten muutkin jengit, mutta viidakkoveitsestä on tullut heidän symbolinsa.
The Washington Times raportoi vuonna 2004 Maran massivisesta ihmissalakuljetusoperaatiosta Meksikossa.
Jengin tunnetuimpia rikoksia:
Vuonna 2009 Yhdysvaltain oikeusministeriö arvioi Maralla olevan noin 50 000 jäsentä Keski-Amerikassa ja noin 10 000 jäsentä Yhdysvalloissa. Nykyään jäsenten määräksi arvoidaan 70 000.
FBI perusti "MS-13 National Gang Task Forcen" taistelemaan jengiä vastaan vuonna 2004. He työskentelevät yhdessä El Salvadorin, Guatemalan ja Meksikon viranomaisten kanssa.
Yhdysvalloissa Department of Homeland Securityn alainen osasto perusti "Operation Community Shield" ryhmän vuonna 2005. Vuoteen 2011 mennessä he ovat pidättäneet yli 20 000 ihmistä, joista reilut 3 000 ovat Maran jäseniä.
Vuonna 2012 Yhdysvaltain valtiovarainministeriö listasi MS-13:n kansainvälisen järjestäytyneen rikollisuuden piiriin, jonka myötä he saavat jäädyttää jengin Yhdysvalloissa olevia varoja.
Lokakuussa 2017 Guatemalan poliisi tiedoitti pidättäneensä MS-13:n johtajaksi epäillyn Blancon, eli Angel Gabriel Reyes Marroquinin.
Yhdysvalloissa ja Meksikossa Maran suurin kilpailija on "18th Street gang", eli "Barrio 18". Amerikan ulkopuolella he ovat liittoutuneet Los Zetasin ja Sinaloan kartellin kanssa.
Artie Music
Artie Music Oy on vuonna 2001 perustettu turkulainen levy-yhtiö, joka julkaisee historiallisia äänitteitä vanhoista savikiekoista ja radionauhoista.
Yritys on julkaissut esimerkiksi Viola Turpeisen hanurikappaleet neljällä CD:llä ja joukon historiallisia levyjä kuten Malmsténin lastenlaulut, sota-ajan propagandalevyjä Molotohvin koktaili, ja kokoelman Lauluja äidille, joiden kappaleet ovat olleet saatavana tähän päivään asti vain 78 kierroksen savikiekoilla. 
Yrityksen perustivat Ari Hakulinen, Timo Wuori ja Jens Holm, joiden etunimistä ARi TImo jEns nimi on muodostettu.
Artie Music tekee laajaa yhteistyötä Turun Tähtituotannon kanssa.
Rangaistuspotkukilpailu
Rangaistuspotkukilpailu on menetelmä, jota käytetään pudotuspelityyppisen jalkapallo-ottelun ratkaisemiseen sen jälkeen, kun varsinainen peliaika ja useissa tapauksissa myös sitä seurannut jatkoaika on päättynyt tasatulokseen. Rangaistuspotkukilpailussa pallo pyritään potkaisemaan maaliin rangaistuspotkuilla. Itse laukaus tehdään pääpiirteittäin pelitilanteen rangaistuspotkun tavoin, mutta muut säännöt eroavat pelitilannerangaistuspotkusta jonkin verran.
Rangaistuspotkukilpailussa muiden kuin laukaisijan ja maalivahtien tulee olla laukauksen ajan keskiympyrässä. Kilpailussa tehtyjä maaleja ei lasketa mukaan ottelun tulokseen eivätkä niiden tekijät saa merkintää maalintekijätilastoon. Tarkkaan ottaen rangaistuspotkut eivät myöskään ratkaise ottelua toisen voitoksi, vaan ainoastaan kilpailussa jatkoon menijän; itse ottelu on silloin päättynyt tasapeliin. Yleisessä kielenkäytössä puhutaan kuitenkin usein rangaistuspotkuilla voittamisesta.
Rangaistuspotkukilpailun kulku pääpiirteittäin:
Rangaistuspotkukilpailua käytetään nykyään yleensä yksinomaan pudotuspelin tyyppisissä tilanteissa, joissa on tarkoitus selvittää jatkoon pääsijä, ei sarjapeleissä. Lisäksi sitä ennen pelataan yleensä puolen tunnin jatkoaika. Tähän on poikkeuksia: Copa Libertadoresin kaksiosaisen pudotuspeliparin päätyttyä tasan pelataan rangaistuspotkukilpailu suoraan ilman jatkoaikaa. Monet eurooppalaiset sarjat, kuten Unkarin, Jugoslavian ja Norjan sarjat, kokeilivat 1980-luvulla rangaistuspotkukilpailua tasan päättyneen sarjapelin jälkeen (voittanut sai pisteen häviäjää enemmän), samoin Yhdysvaltain MLS-liiga. Näistä kokeiluista on luovuttu.
Rangaistuspotkukilpailu kehitettiin 1960- ja 1970-lukujen vaihteessa; sitä ennen jatkoon menijät ratkaistiin tasan päättyneen jatkoajan jälkeen arvalla. Alun perin joukkueet eivät tehneet laukauksia vuorotellen, vaan toinen joukkue ampui ensin viisi laukausta peräkkäin ja sitten vuoro siirtyi toiselle. Vuorotellen laukominen otettiin käyttöön vuonna 1976. Ensimmäinen rangaistuspotkukilpailulla ratkaistu arvoturnaus oli EM-kilpailut 1976, jossa Tšekkoslovakia löi Länsi-Saksan loppuottelussa rangaistuspotkukilpailussa maalein 5–3.
Tanssinopettaja (AMK)
Tanssinopettaja (AMK) on kulttuurialan ammattikorkeakoulututkinnon tutkintonimike. Tanssinopettajan tutkinto on laajuudeltaan 240 opintopistettä, ja se suoritetaan joko tanssinopettajan tai esittävän taiteen koulutusohjelmassa. Tanssinopettajan opinnot kestävät 4 vuotta.
Tanssinopettaja työskentelee yleensä erilaisissa tanssin suunnittelu-, opetus- ja arviointitehtävissä. Hän voi myös toimia tanssijana tai koreografina.
Vaha
Vahat ovat pitkäketjuisten karboksyylihappojen ja pitkäketjuisten alkoholien estereitä. Vahoille on tunnusomaista helppo muokattavuus huoneenlämpötilassa, alhainen sulamispiste ja liukenemattomuus veteen.
Vahoja ovat muun muassa luonnosta saatava mehiläisvaha ja synteettisesti valmistettu parafiini.
Jorge Batlle Ibáñez
Jorge Luis Batlle Ibáñez (25. lokakuuta 1927 Montevideo – 24. lokakuuta 2016 Montevideo) oli Uruguayn presidentti 2000–2005. Hän oli Colorado-puolueen jäsen.
Lakimies, tohtori Jorge Batlle Ibáñez valittiin Uruguayan presidentiksi marraskuussa 1999, ja hänen virkakautensa alkoi 1. maaliskuuta 2000. 1. maaliskuuta 2005 hän jätti virkansa seuraavalle presidentille, Tabaré Vázquezille. Jorge Batlle Ibáñez oli Uruguayan neljäs presidentti Batllen perheestä, myös hänen isänsä oli maan presidentti. Batlle aloitti poliitikon uransa jo nuorena, vuonna 1958 hänet valittiin ensimmäistä kertaa maan kongressiin.
José Enrique Rodó
José Enrique Rodo (1872–1917) oli uruguaylainen esseisti. Hänet tunnetaan parhaiten esseestä Ariel (1900). Rodó kutsui Latinalaisen Amerikan nuoria hylkäämään materialismin ja palaamaan takaisin kreikkalaisroomalaiseen perinteisiin.
Rodó harjoitti kirjeenvaihtoa monien merkittävien espanjalaisvaikutteisten ajattelijoiden kanssa. Hän kirjoitti mm. Leopoldo Alasille, José de la Riva-Agüerolle ja tuon ajan vaikutusvaltaisimmalle runoilijalle Rubén Daríolle, joka tunnettiin "modernismon" perustajana. Seurauksena Rodó pidetään nykyään yhtenä merkittävimmistä modernismon edustajista.
Mehtimäki
Mehtimäki on aivan Joensuun keskustan tuntumassa oleva virkistysalue, jossa sijaitsevat kaupungin keskeiset kilpaurheilupaikat.
Mehtimäki kuuluu Linnunlahden kaupunginosaan ja käsittää laajan alueen, jonka rajoja ovat muun muassa Länsikatu, yliopistokampus, Joensuun Tiedepuisto ja Pyhäselän ranta. Myös Laulurinteen ja raviradan voi katsoa kuuluvan Mehtimäkeen. Mehtimäki rajoittuu Martinpuisto-nimiseen alueeseen. Kutsumanimi on "Mehtis" ("Mennään pelaamaan Mehtikselle"). Mehti tarkoittaa metsää.
Itse Mehtimäki sijaitsee Areenan ja pesäpallostadionin välissä; se on matala ja laakea, lähes huomaamaton mäki.Mehtimäki on osa Joensuun kesäjuhlakeskusta, johon kuuluvat myös Laulurinne, ravirata ja leirintäalue.
Näiden, samoin kuin yliopiston ja erityisesti Carelia-salin sekä keskustan läheisyys tekevät Mehtimäestä käyttömahdollisuuksiltaan ja palveluiltaan monipuolisen ja helposti saavutettavan alueen.
Mehtimäellä pidetään Joensuun suuret messut ja metsänäyttelyt. Nykyisin keskuksena on areena, josta messut levittäytyvät jäähalliin ja ympäristön urheilukentille.
Vanha ravirata
Keskuskenttä
Takakenttä eli pesäpallostadion
Jäähalli, tekojää
Uimahalli
AreenaMuuta
Värekarva
Värekarva eli cilium (monikko cilia) on solun pinnalla oleva karvamainen rakenne jonka tehtävä on yleensä joko liikuttaa nestettä solun pinnalla tai liikuttaa itse solua nesteessä. Esimerkiksi ihmisen hengitysteissä värekarvat liikuttavat limaa kohti nielua.
Värekarvat ovat ohuita, liikkuvia ulokkeita, joita ympäröi solukalvo. Niitä on suuri joukko solua kohden. Värekarvat ovat halkaisijaltaan noin 0,25 μm. Karvan poikkileikkaus paljastaa yhdeksän kehässä olevaa mikrotubulusparia. Kehän sisäpuolelle on asettuneena vielä kaksi yksittäistä mikrotubulusta. Tällainen 9 + 2 -järjestys on tunnusomaista melkein kaikille eukaryoottisille värekarvoille ja flagelloille, aina yksisoluisten eliöiden karvoista niihin, joita löytyy ihmiseltä. Ripset tai siimat (flagellat) ovat tavallista pitempiä värekarvoja, joita kussakin solussa on yleensä vain muutamia.
Värekarvojen päätehtävä on liikuttaa nestettä solun pinnalla tai liikuttaa itse solua nesteessä. Värekarvat tuottavat aaltomaista liikettä, johon ne saavat energiansa mikrotubuluksista ja ATP:sta. Värekarvan liike on seurausta sen ytimen taipumisesta, jonka aiheuttavat ytimen mikrotubulukset liukuessaan toisiaan vasten. Mikrotubuluksiin on liittyneenä useita proteiineja. Näistä tärkein on dyneiini-tyyppinen moottoriproteiini. Proteiini katalysoi ATP:n hajoamista ja saa näin vapautuneella energialla aikaan
mikrotubulusparien liukumista. Tästä on siis lopputuloksena värekarvan taipuminen. Jotkut yksisoluiset eukaryootit käyttävät värekarvoja myös ruokahiukkasten keräämiseen. Ihmisillä puolestaan värekarvoja on hengitysteiden lisäksi mm. naisilla munatorven seinämässä. Siellä ne tuottavat virtauksen, joka helpottaa munasolujen liikkumista munatorvea pitkin.
Yhdysvaltain vapaussodan taistelut
Yhdysvaltain vapaussodan tärkeimmät taistelutapahtumat lueteltuna.
Teatteri-ilmaisun ohjaaja
Teatteri-ilmaisun ohjaaja (AMK) on kulttuurialan ammattikorkeakoulututkinnon tutkintonimike. Teatteri-ilmaisun ohjaajan koulutus on laajuudeltaan 240 opintopistettä. Tutkinto suoritetaan esittävän taiteen koulutusohjelmassa, ja opinnot kestävät 4 vuotta.
Suomessa teatteri-ilmaisun ohjaajan koulutusta järjestetään neljässä oppilaitoksessa: pääkaupunkiseudulla Metropoliassa (loppumassa), Kokkolan Centria ammattikorkeakoulussa (loppumassa), Turun ammattikorkeakoulussa sekä ruotsinkielisessä Yrkeshögskolan Noviassa Vaasassa.
Teatteri-ilmaisun ohjaaja työskentelee yleensä alan opetus- ja suunnittelutehtävissä taiteen perusopetuksessa ja harrastajakentällä. Hän voi myös työskennellä esiintyjänä tai ohjaajana teatterissa. Teatteri-ilmaisun ohjaaja voi toimia myös sosiaali- ja terveydenhuoltoalalla.
Live to Win
Live to Win on yhdysvaltalaisen hard rock-yhtye Kissin laulajakitaristi Paul Stanleyn toinen sooloalbumi. Albumi julkaistiin 24. lokakuuta 2006. Albumin nimikkoraita "Live to Win" esitettiin ensimmäisen kerran animaatiosarja "South Parkin" kymmenennen tuotantokauden jaksossa "Kiusanhenki World of Warcraftin maailmassa" kaksikymmentä päivää ennen albumin julkaisua. Albumin tiimoilta Stanley teki myös hyvän vastaanoton saaneen soolokiertueen, jonka esitykset koostuivat hänen molempien sooloalbumiensa kappaleista sekä Kissin tuotannosta poimituista kappaleista.
Paul Stanleyn edellinen sooloalbumi "Paul Stanley" julkaistiin vuonna 1978 yhdessä muiden Kissin jäsenten omien sooloalbumien kanssa
O.F. Mossberg &amp; Sons
O.F. Mossberg & Sons on yhdysvaltalainen asevalmistaja, joka tekee pääasiassa pumppu- ja puoliautomaattihaulikoita. Mossberg tekee myös kivääreitä aina pienoiskivääreistä isompi kaliipereisiin kivääreihin. Suosituin Mossbergin pumppuhaulikko on malli 500. Siitä on useita muunnoksia, muun muassa tactical 590.
Taija Tuominen
Taija Tuominen (s. 1962 Hauho) on suomalainen kirjailija ja luovan kirjoittamisen opettaja.
Tuominen on opiskellut Tampereen yliopistossa kotimaista kirjallisuutta sekä luovaa kirjoittamista Oriveden opistossa. . Hänet on palkittu kahdesti J.H. Erkon novellikilpailussa: Vuonna 1990 hän sai kolmannen palkinnon ja vuonna 1992 voitti koko kilpailun. Tuomisen läpimurtoteos oli hänen esikoisromaaninsa "Tiikerihai" (2000), joka perustui kirjailijan omiin lapsuuden ja nuoruuden kokemuksiin.
"Tiikerihai" on kiinnostanut myös teatterintekijöitä. Vuonna 2007 romaanista valmistui peräti kaksi näyttämösovitusta. Asialla olivat tamperelaiset harrastajateatterit, Teatteri Unda ja Teatteri Sininen tiikeri. Ensimmäisen ohjauksesta ja dramatisoinnista vastasi Sari Lilliestierna, jälkimmäisen puolestaan Virva Itäranta. Myöhemmin myös Oulun taidekoulu on dramatisoinut romaanin.
Vuosina 1997–2002 Tuominen toimi Hämeen Hämeen taidetoimikunnan kirjallisuuden läänintaiteilijana. Tuominen on toiminut myös Hämeen taidetoimikunnan jäsenenä ja pääsihteerinä sekä Lukukeskuksen vt. toiminnanjohtajana Nykyisin Taija Tuominen toimii Suomen Kulttuurirahaston Hämeen rahaston asiamiehenä.
Luovan kirjoittamisen opetuksesta ja työstään kirjallisuuden eteen Taija Tuominen on palkittu vuonna 2011 Kirjailijayhdistysten Suunta-palkinnolla ja Hämeen taidepalkinnolla. Vuonna 2012 hänet valittiin vuoden kesäyliopisto-opettajaksi.
Ksanthippe
Ksanthippe (joskus myös "Ksanthippa"; , "ksanthos", 'vaalea', "hippos", 'hevonen'; s. n. 440–430 eaa.) oli Sokrateen vaimo. Ksanthippesta tunnetaan enemmän tarinoita kuin tosiasioita. Hänen uskotaan olleen paljon, mahdollisesti jopa neljäkymmentä vuotta, Sokratesta nuorempi. Hänet tunnetaan temperamentistaan ja terävästä kielestään ja hänestä onkin tullut länsimaisessa kulttuurissa äkäisen naisen vertauskuva. Esimerkiksi englannin kieleen sana 'xanthippe' on otettu tarkoittamaan äkäpussia. Ksanthippen sanotaan olleen ainoa henkilö, joka koskaan voitti Sokrateen keskustelussa.
Ksanthippen äkäpussin maine perustuu ennen kaikkea Ksenofonin "Pitoihin" ja Diogenes Laertioksen kertomiin anekdootteihin. "Pidoissa" Antisthenes kysyy:
Sokrates vastaa:
Erään toisen tarinan mukaan kun Ksanthippe kerran ensin sadatteli Sokratesta ja tämän jälkeen kaatoi hänen päähänsä vettä (tai yöastian sisällön), Sokrates vastasi: ”Enkös ole aina sanonutkin, että kun Ksanthippe jyrisee, sade seuraa?” Ksanthippen nalkutukseen hän sanoi tottuneensa ”niin kuin vinssin kitinään”.
Sokrates vaikuttaa naineen Ksanthippen ennen kaikkea saadakseen lapsia. Ksanthippen kanssa Sokrates sai pojan nimeltä Lamprokles. Kaksi nuorempaa poikaa olivat Sofroniskos ja Meneksenos. Joidenkin lähteiden mukaan Sokrates olisi kuitenkin saanut nämä toisen vaimonsa Myrton kanssa. "Faidonissa" kerrotaan, kuinka Ksanthippe ja lapset vierailivat Sokrateen luona tämän ollessa vangittuna. Sokrateen kuoleman aikaan kaikki kolme lasta olivat vielä alaikäisiä ja yksi lapsista oli vielä sylilapsen iässä. Sokrateen kuoltua Ksanthippe jäi lasten yksinhuoltajaksi.
William Shakespearen komediassa "Kuinka äkäpussi kesytetään" Petruchio vertaa Katherinaa Ksanthippeen sanoen tämän olevan "kuin Sokrateen Ksanthippe tai pahempi".
Englantilainen viktoriaanisen ajan runoilija Amy Levy kirjoitti draamallisen monologin nimeltä "Xantippe".
Emäsalon lenkki
Emäsalon lenkki on 60 meripeninkulman pituinen matkakilpailu toukokuun lopussa kaikille purjeveneille Porvoon Emäsalon saaren ympäri. Lähtö- ja maalipiste sijaitsee itä-Helsingissä Kulosaaren ja Laajasalon välissä. Kilpailu pidettiin ensimmäisen kerran avoimena 1959. Osallistujat, joita on vuosittain noin 30–50 kappaletta, ovat enimmäkseen lähiseuduilta.
Olosuhteiden ja purjehduskilpailun pituuden puolesta se sopii retki- ja matkapurjeveneiden lisäksi myös urheiluveneille.
Wells
Wells on kaupunki Etelä-Englannissa, Somersetin kreivikunnassa, noin tunnin junamatkan päässä Lontoosta. Vuonna 2011 kaupungissa arvioitiin olevan noin 11 000 asukasta. Se on pienin Englannin kaupungeista, joilla on cityn asema.
Wells tunnetaan upeasta katedraalistaan, joka on rakennettu vuosien 1182 ja 1260 välillä. Katedraalin keltaisesta hiekkakivestä tehtyyn länsiseinään on kaiverrettu 356 patsasta.
Wells oli jo roomalaisten asuinpaikka, mutta siitä tuli merkittävä keskus saksien vallan aikana, kun Wessexin kuningas perusti sinne kirkon vuonna 704. Markkinaoikeudet kaupungissa on ollut ainakin vuodesta 1160. Englannin sisällissodan aikana parlamentin joukot pitivät kaupunkia hallussaan ja käyttivät katedraalia tallina. Toisen maailmansodan aikana kaupungissa toimi vankileiri, johon tuotiin saksalaisia ja italialaisia sotavankeja.
Kaupunki on turistien suosima kohde katedraalin sekä läheisten Glastonburyn, Bathin ja Stonehengen takia.
Texasin moottorisahamurhat (vuoden 2003 elokuva)
Texasin moottorisahamurhat on vuonna 2003 julkaistu uudelleenfilmatisointi vuoden 1974 samannimisestä kulttislasherista. Se poikkeaa alkuperäisestä versiosta monessa kohdassa, joten se ei ole niinkään vuoden 1974-versiota uskollisesti seuraava elokuva, vaan alkuperäiseen "Texasin moottorisahamurhaaja" -elokuvaan "perustuva" teos.
Elokuva kertoo joukosta nuoria, jotka matkalla Lynyrd Skynyrdin konserttiin poimivat kyytiinsä oudosti käyttäytyvän liftarin, joka lopuksi ampuu itsensä. Etsiessään apua Texasin syrjäkyliltä nuoret joutuvat pian paikallisen mielisairaan tappajaperheen kynsiin, joista vaarallisin on moottorisahaa aseenaan käyttävä, kasvosairauksinen Leatherface.
Glastonbury
Glastonbury on pieni kaupunki Somersetin kreivikunnassa Lounais-Englannissa, 50 kilometriä Bristolista etelään. Vuonna 2011 kaupungissa arvioitiin olevan noin 8 900 asukasta.
Kaupunki tunnetaan historiastaan ja legendoista, joista monet liittyvät kuningas Arthuriin ja hänen pyöreän pöydän ritareihinsa, sekä myyttiseen käsitykseen, että kristinusko saapui Britanniaan Glastonburyn kautta. Erään tunnetun legendan mukaan Joosef Arimatialainen nousi Glastonburyssä maihin Britanniaan Graalin malja mukanaan ja perusti Englannin ensimmäisen kirkon Glastonbury Torin huipulle noin 30 vuotta Jeesuksen kuoleman jälkeen. Glastonbury Tor on kartionmuotoinen kukkula, jonka huipulla on vanhan kirkon raunio.
Glastonburyn liepeillä järjestetään vuosittain Glastonburyn festivaali, joka esittelee nykymusiikkia sekä tanssia, teatteria, sirkusta ja monia muita modernin esittävän taiteen muotoja. Festivaali perustettiin 1970-luvulla, ja sillä on tiiviit yhteydet hippiliikkeeseen ja vaihtoehtokulttuureihin.
Kaupungissa käy sekä kristittyjä pyhiinvaeltajia että new age-, wicca- ja muiden vaihtoehtoliikkeiden edustajia. Jälkimmäiset ovat rakentaneet Stonehengeä jäljittelevän kiviympyrän, jossa vietetään kesäpäivänseisauksen aikaan juhannusjuhlia.
Christopher Tin
Christopher Tin on yhdysvaltalainen säveltäjä, joka säveltää musiikkiaan elokuviin ja videopeleihin. Hän opiskeli Stanfordin ja Oxfordin yliopistoissa, minkä jälkeen aloitti opiskelunsa Royal College of Music -konservatoriossa.
Baba Yetu voitti arvostetun musiikkialan Grammy-palkinnon vuonna 2011 historian ensimmäisenä pelimusiikkikappaleena. Se palkittiin kategoriassa "Paras laulusäestyksinen instrumentaalikappale" (Best Instrumental Arrangement Accompanying Vocalist(s)).
Kimmo Rentola
Kimmo Kaleva Rentola (s. 31. elokuuta 1953) on suomalainen historiantutkija, joka on toiminut poliittisen historian professorina Turun yliopistossa vuosina 2006–2014 ja Helsingin yliopistossa vuodesta 2014. Rentola on toiminut myös Turun yliopiston yhteiskuntatieteellisen tiedekunnan dekaanina 2012–2014.
Rentola valmistui valtiotieteiden tohtoriksi Helsingin yliopistosta vuonna 1994. Rentola on toiminut päätoimisena historiantutkijana vuodesta 1986 Helsingin yliopiston, Suomen Akatemian ja eri projektien palveluksessa. Ennen tutkijanuraansa hän työskenteli toimittajana Kustannusosakeyhtiö Otavassa, suomentajana ja freelance-journalistina.
Tutkimuksissaan Rentola on erikoistunut muun muassa kylmän sodan historiaan, Suomen ja Neuvostoliiton välisiin suhteisiin ja suomalaiseen kommunismiin. Hänen kirjansa "Vallankumouksen aave" voitti Vuoden tiedekirja -palkinnon vuonna 2005, ja hänen kirjansa "Stalin ja Suomen kohtalo" sai Lauri Jäntin palkinnon vuonna 2017.
Suojelupoliisi pyysi elokuussa 2007 Rentolaa tutkimaan yksikön lähimenneisyyttä. Hän toimi Supon palveluksessa erikoistutkijana myös vuosina 2004–2006.
Nuorena Rentola toimi Teiniliitossa, Vietnamin sodan vastaisessa liikkeessä ja taistolaisessa nuorisoliikkeessä, jonka piiriin hän lukeutui liityttyään vuonna 1971 Suomen demokraattiseen nuorisoliittoon. Rentola toimi Teiniliitossa paikallistasolla, hallituksessa, varapuheenjohtajana ja järjestösihteerinä, sitten Ammattikoululaisten liiton pääsihteerinä (1974–1976), "Toveri"-lehden toimitussihteerinä (1976–1979) sekä "Soihdunkantajan" toimitussihteerinä ja päätoimittajana (1979–1981). Hän oli myös Suomen kommunistisen puolueen jäsen. Rentola luopui taistolaisuudesta 1980-luvun alussa. Myöhemmin Rentola on tarkastellut nuortaistolaisuuden syntyä lukuisissa tutkimusartikkeleissaan. Max Jakobson luonnehti Rentolaa tutkijaksi, jota on innoittanut "intohimoinen pyrkimys totuuteen".
Kimmo Rentola on toiminut Historioitsija ilman rajoja ry:n hallituksessa vuodesta 2015.